Diari Oficial de la Generalitat Valenciana


Sumari del DOGV 9258, del 18-01-2022 (2022/309)

RESOLUCIÓ de 13 de gener de 2022, de la Conselleria d'Educació, Cultura i Esport i de la Conselleria de Sanitat Universal i Salut Pública, per la qual s'executa la Sentència número 401/2021, de data 19 de juliol de 2021, en recurs contenciós administratiu número 337/2018, de la Secció Quarta de la Sala contenciosa Administrativa del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/309


Data del document
:   13-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 13 de gener de 2022, de la Conselleria d'Educació, Cultura i Esport i de la Conselleria de Sanitat Universal i Salut Pública, per la qual s'executa la Sentència número 401/2021, de data 19 de juliol de 2021, en recurs contenciós administratiu número 337/2018, de la Secció Quarta de la Sala contenciosa Administrativa del Tribunal Superior de Justícia de la Comunitat Valenciana. [2022/309]  
  
Fets  
Primer. Mitjançant Sentència núm. 401/2021, de data 19 de juliol de 2021, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, s'estima el recurs contenciós administratiu núm. 337/2018, interposat pel Consell d'Infermeria de la Comunitat Valenciana contra la Resolució de 13 de juny de 2018, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, per la qual es dicten instruccions i orientacions d'atenció sanitària a l'alumnat amb problemes de salut crònica en horari escolar, l'atenció a la urgència, així com l'administració de medicaments i l'existència de farmacioles en els centres escolars, i es declara nul·la l'esmentada resolució.  
  
Segon. En data 15 de novembre de 2021, es rep testimoniatge en aquest òrgan de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, perquè s'execute la sentència recaiguda en el procediment ordinari núm. 4/000337/0365-XF.  
A aquests fets els són aplicables els següents  
  
Fonaments de dret  
Únic. Són òrgans competents per a adoptar la present resolució la Conselleria d'Educació, Cultura i Esport conforme a la Llei 5/1983, de 30 de desembre, del Consell i el Decret 173/2020, de 30 de desembre, del Consell, d'aprovació del Reglament orgànic i funcional de la Conselleria d'Educació, Cultura i Esport i la Conselleria de Sanitat Universal i Salut Pública, conforme al Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública.  
D'acord amb els fets i fonaments de dret exposats, resolem:  
  
Executar la Sentència 401/2021, de data 19 de juliol de 2021, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima el recurs contenciós administratiu núm. 337/2018, interposat pel Consell d'Infermeria de la Comunitat Valenciana contra la Resolució de 13 de juny de 2018, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, i es deixa sense efecte l'esmentada resolució, que ha estat declarada nul·la.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 13 de gener de 2022.- El conseller d'Educació, Cultura i Esport: Vicent Marzà i Ibáñez. La consellera de Sanitat Universal i Salut Pública: Ana Barceló Chico.